ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் சுகாதார மையங்களில் தொலை-ஆலோசனை சேவைகள் பற்றி மாநிலங்கள்/யூனியன் பிரதேசங்களுடன் மத்திய சுகாதார அமைச்சகம் ஆய்வு
ஆயுஷ்மான் பாரத் உடல்நலம் மற்றும் ஆரோக்கிய மையங்கள், தொலை-ஆலோசனை சேவைகள், அவசரகால கொவிட் எதிர்வினை தொகுப்பு மற்றும் பிரதமரின் தற்சார்பு ஸ்வஸ்த் பாரத் திட்டம் ஆகியவற்றின் கீழ் அடைந்துள்ள முன்னேற்றத்தை மதிப்பாய்வு செய்வதற்காக, அனைத்து மாநிலங்கள் மற்றும் யூனியன் பிரதேசங்களுடன் காணொலி மூலம் மத்திய சுகாதார செயலாளர், திரு. ராஜேஷ் பூஷன் இன்று கூட்டம் ஒன்றை நடத்தினார்.
பொது சுகாதார சேவையை நாடு முழுவதும் விரிவுபடுத்துவதில் இந்திய அரசு உறுதியுடன் உள்ளது என்பதை செயலாளர் தெரிவித்தார். ஆயுஷ்மான் பாரத் உடல்நலம் மற்றும் ஆரோக்கிய மையங்களின் செயல்பாடுகள், தொலை-ஆலோசனை மையங்களாக அவற்றின் செயல்பாடு மற்றும் அவசரகால கொவிட் எதிர்வினை தொகுப்பின் கீழ் திட்டங்களை செயல்படுத்தும் நிலை ஆகியவை குறித்து விரிவான விளக்கக்காட்சி மூலம் மாநிலங்களுக்கு தெரிவிக்கப்பட்டது.
ஆயுஷ்மான் பாரத் திட்டத்தின் கீழ் விரிவான ஆரம்ப சுகாதாரப் பராமரிப்பை உறுதி செய்வதற்காக, துணை சுகாதார மையங்கள் மற்றும் ஆரம்ப சுகாதார மையங்கள் சுகாதாரம் மற்றும் ஆரோக்கிய மையங்களாக வலுப்படுத்தப்படுகின்றன என்று மத்திய சுகாதார செயலாளர் எடுத்துரைத்தார்.
கர்ப்ப கால மற்றும் குழந்தை சுகாதார சேவைகள், தொற்று நோய்கள், தொற்றாத நோய்கள், நோய்த்தடுப்பு பராமரிப்பு மற்றும் முதியோர் பராமரிப்பு, வாய்வழி சுகாதாரம், காது, மூக்கு, தொண்டை பராமரிப்பு மற்றும் அடிப்படை அவசரகால சிகிச்சைகள் ஆகியவற்றை உள்ளடக்கிய விரிவான சேவைகளுக்கு தடுப்பு, ஊக்குவிப்பு, மறுவாழ்வு மற்றும் குணப்படுத்தும் பராமரிப்பு வழங்குவதில் இம்மையங்களின் பங்கு முக்கியமானவை ஆகும்.
31 மார்ச் 2022-க்குள் 1.10 லட்சம் உடல்நலம் மற்றும் ஆரோக்கிய மையங்கள் எனும் இலக்கை செயல்படுத்துவதை உறுதி செய்ய மாநிலங்களுக்கு அறிவுறுத்தப்பட்டது. மாநிலங்களுக்கான நிதியை அமைச்சகம் வெளியிடுவதற்கு ஏதுவாக பிரதமரின் தற்சார்பு ஸ்வஸ்த் பாரத் திட்டத்தின் கீழ் மத்திய சுகாதார அமைச்சகத்திற்கு அனுப்பப்படும் முன்மொழிவுகள் மற்றும் புரிந்துணர்வு ஒப்பந்தங்களை விரைவுபடுத்தவும் மாநிலங்கள் கேட்டுக்கொள்ளப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799064
பிரதமர் அலுவலகம்
அகில பாரதிய சிக்ஷா சமகத்தின் போது குழந்தைகளுடன் நேரத்தை செலவிட்ட பிரதமர்
பிரதமர் திரு. நரேந்திர மோடி இன்று பாரத் மண்டபத்தில் நடைபெற்ற அகில பாரதிய சிக்ஷா சமகத்தின் போது பாலர் வாடிகாவில் குழந்தைகளுடன் நேரத்தை செலவிட்டார்.
குழந்தைகளுடன் நேரத்தை செலவிடுவது மிகவும் புத்துணர்ச்சியாகவும் உற்சாகமாகவும் இருப்பதாக அவர் ட்வீட் செய்துள்ளார்.
" கள்ளமில்லா குழந்தைகளுடன் சில மகிழ்ச்சியான தருணங்கள்! அவர்களின் ஆற்றலும் உற்சாகமும் மனதை உற்சாகத்தால் நிரப்புகிறது. "
சுகாதாரம் மற்றும் குடும்ப நலத்துறை அமைச்சகம்
இரண்டு மாதகால, “வீடு தேடி சென்று தடுப்பூசி 2.0” சிறப்பு முகாம் இன்று தொடக்கம்
கொவிட்-19 தடுப்பூசி திட்டத்தை விரைவுப்படுத்தவும், தகுதியுள்ள அனைத்து பயனாளிகளுக்கும் வீடு, வீடாகச் சென்று தடுப்பூசி போட நடவடிக்கை
அனைத்து மாநிலங்கள் மற்றும் யூனியன் பிரதேசங்களிலும் கொவிட்-19 தடுப்பூசி செலுத்தப்படுவதை விரைவுப்படுத்துவற்கும், அனைவருக்கும் தடுப்பூசி போடப்படுவதை உறுதி செய்யவும் “வீடு தேடிச் சென்று தடுப்பூசி-2.0” திட்டம் நாடு முழுவதும் தொடங்கப்பட்டுள்ளது. தகுதியுடைய பயனாளிகள் அனைவருக்கும் தடுப்பூசி போடப்படுவதை உறுதி செய்து, விரைவுப்படுத்துமாறு மாநிலங்கள், யூனியன் பிரதேசங்களுக்கு அறிவுத்தப்பட்டுள்ளது. கடந்த வாரம், அனைத்து மாநில மற்றும் யூனியன் பிரதேசங்களின் சுகாதாரத்துறை செயலாளர்கள் மற்றும் மருத்துவர்களுடன் ஆலோசனை நடத்திய மத்திய சுகாதாரத்துறை செயலர் திரு.ராஜேஷ் பூஷன் இதனை தெரிவித்தார்.
நவம்பர் 2021-ல் தொடங்கப்பட்ட “வீடு தேடி சென்று தடுப்பூசி” திட்டத்தின் அனுபவத்தின் அடிப்படையில் “வீடு தேடி சென்று தடுப்பூசி-2.0” திட்டம் ஜுன் 1 2022 முதல் ஜுலை 31 2022 வரை நடைபெற உள்ளது. இந்த திட்டத்தின் நோக்கம், வீடு, வீடாக சென்று தடுப்பூசி போடுவதன் மூலம் மக்கள் அனைவருக்கும் முதல், இரண்டாவது மற்றும் முன்னெச்சரிக்கையாக தடுப்பூசி போடுவதும், விழிப்புணர்வை ஏற்படுத்துவதும் ஆகும். முதியோர் இல்லங்கள், பள்ளி, கல்லூரிகள், 12 முதல் 14 வயதுக்குட்பட்ட குழந்தைகள், 60 வயதுக்குட்பட்டவர்கள் தடுப்பூசி போட்டுக் கொள்வது குறைவாக உள்ளது. தடுப்பூசி செலுத்திக் கொள்வதன் அவசியம் குறித்த விழிப்புணர்வை ஏற்படுத்தி, அனைவருக்கும் தடுப்பூசி செலுத்துவதை முக்கிய நோக்கமாகக் கொண்டு இந்த திட்டம் செயல்படுத்தப்படுகிறது.
இந்திய அரசின் விரிவான திட்டமிடல் மற்றும் மேற்கொண்ட முயற்சிகள் காரணமாக தேசிய தடுப்பசி இயக்கம் சாதனைகளைப் படைத்துள்ளது. இதுவரை நாடு முழுவதும் 193.57 கோடி டோஸ் தடுப்பூசிகள் வழங்கப்பட்டுள்ளன. இதுவரை 15 வயதுக்குட்பட்ட நபர்களில் சுமார் 96.3 சதவீதம் பேர் முதல் தவணை தடுப்பூசியும், 86.3 சதவீதம் பேர் இரண்டாவது தவணை தடுப்பூசியும் செலுத்திக் கொண்டுள்ளனர்.
நவம்பர் 2 2021 தொடங்கப்பட்ட இந்த திட்டம், முதியோர், மாற்றுத்திறனாளிகள் தடுப்பூசி செலுத்திக் கொள்ள தயக்கம் காட்டுபவர்கள் உட்பட அனைத்து குடிமக்களுக்கும் தடுப்பூசி சென்றடைவதை உறுதி செய்தது.
குடியரசுத் துணைத் தலைவர் செயலகம்
அறிவியல் மற்றும் தொழில்நுட்பம் எவ்வாறு சிறப்பான மகிழ்ச்சியையும், மேம்பட்ட வாழ்க்கைத் தரத்தையும் ஏற்படுத்துகிறது என்பதில் நாம் கவனம் செலுத்த வேண்டும்: குடியரசுத் துணைத்தலைவர்
ஒட்டுமொத்த தேசிய வருவாயுடன், அறிவியல் மற்றும் தொழில்நுட்பம் எவ்வாறு சிறப்பான மகிழ்ச்சியையும், மேம்பட்ட வாழ்க்கைத் தரத்தையும், உள்ளார்ந்த சமூக நல்லிணக்கத்தையும் ஏற்படுத்துகிறது, என்பதில் நாம் கவனம் செலுத்த வேண்டுமென குடியரசுத் துணைத்தலைவர் திரு எம் வெங்கய்யா நாயுடு கேட்டுக்கொண்டுள்ளார். கேரள மாநிலம் கொச்சியிலுள்ள ஆதி சங்கரா பொறியியல் மற்றும் தொழில்நுட்பக் கல்வி நிறுவனத்தின், 2018-ம் ஆண்டுக்கான ஆதி சங்கரா இளம் அறிவியலாளர் விருதுகளை வழங்கி அவர் பேசினார். கேரள ஆளுநர் ஓய்வு பெற்ற நீதிபதி டி சதாசிவம் உள்ளிட்டோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய குடியரசுத் துணைத்தலைவர், 2018-ம் ஆண்டுக்கான இளம் அறிவியலாளர் விருதுகள், இளைஞர்களை பெருமளவு உள்ளடக்கிய இந்தியாவில், ஒரு விஷயத்தில் எப்படி தலையிடுவது என்பதற்கான சொல்திறன், புத்திக்கூர்மை, புதுமை முயற்சிகள் போன்றவற்றுக்கு அளிக்கப்படும் அங்கீகாரமாக கருதப்படுகிறது. இந்த விருதுகள், மதிப்பிற்குரிய நாடுகளின் பட்டியலில் இந்தியா மீண்டும் உரிய இடத்தைப் பெறும் என்ற நம்பிக்கையையும், உறுதியையும் நமக்கு அளிப்பதாகவும் அவர் தெரிவித்தார். துடிப்பு மிக்க விசாரணை, கேள்வி கேட்கும் திறன், ஆராய்ச்சித்திறன் மற்றும் உண்மையை கண்டறியும் திறன் போன்றவற்றால்,நம் நாட்டில் மனித அறிவு மேம்பட்டுள்ளது.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 109
மத்திய அமைச்சரவை
பிரிக்ஸ் நாடுகளின் மருந்துக் கட்டுப்பாட்டு முகமைகளிடையே மனித உபயோகத்திற்கான மருந்து உற்பத்திப் பொருட்களைக் கட்டுப்படுத்தும் துறையில் ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரிக்ஸ் நாடுகளின் மருந்துக் கட்டுப்பாட்டு முகமைகளிடையே மனித உபயோகத்திற்கான மருந்து உற்பத்திப் பொருட்களைக் கட்டுப்படுத்தும் துறையில் ஒத்துழைப்புக்கான புரிந்துணர்வு ஒப்பந்தம் கையெழுத்திடப்படுவதற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்தப் புரிந்துணர்வு ஒப்பந்தம் சம்பந்தப்பட்ட தரப்பினரிடையே கட்டுப்படுத்தும் முறையில் அம்சங்கள் குறித்த நல்ல புரிந்துணர்வுக்கு வழிவகுக்கும். பிரிக்ஸ் நாடுகளுக்கு இந்திய மருந்துப் பொருட்களின் ஏற்றுமதியை உயர்த்தவும் இந்த ஒப்பந்தம் உதவும்.
(Visitor Counter : 91
தகவல் மற்றும் ஒலிபரப்பு அமைச்சகம்
மத்திய அரசுப் பணியாளர்களின் ஓய்வு பெறும் வயது குறைக்கப்படவில்லை
போலி செய்திகளைத் தகர்த்தது, பத்திரிகை தகவல் அலுவலகத்தின் PIB Fact Check
மத்திய அரசு ஊழியர்களின் ஓய்வு பெறும் வயதைக் குறைப்பது குறித்து, மத்திய அரசு ஆலோசிக்கவில்லை என்று பத்திரிகை தகவல் அலுவலகத்தின் PIB Fact Check பிரிவு ட்வீட் மூலம் இன்று தெளிவுபடுத்தியுள்ளது. மத்திய அரசு, ஊழியர்கள் ஓய்வு பெறும் வயதை 50 ஆகக் குறைக்கவுள்ளது என்று இணையதள பக்கம் ஒன்றில் வெளியிடப்பட்டிருந்த செய்திக்குப் பதிலடியாக இந்த ட்வீட் பதிவிடப்பட்டது. இணைப்பு
https://twitter.com/PIBFactCheck/status/1254266971777953793?s=20
மாத வருமானம் பெறும் அனைத்து ஊழியர்களும் 18 சதவிகிதத்தை டெபாசிட் செய்யவேண்டும் என்பதற்கான சட்டம் ஒன்றை, அரசு கொண்டு வரவிருப்பதாக வாட்ஸ்அப் மூலம் பரப்பப்படும் போலி செய்தியையும் பத்திரிகை தகவல் அலுவலகத்தின் PIB Fact Check பிரிவு வெளியிட்ட மற்றொரு ட்வீட் தகர்த்துள்ளது அதற்கான இணைப்பு
https://twitter.com/PIBFactCheck/status/1254336404265435136?s=20
கொரோனா வைரஸ் நெருக்கடி காலத்தில், போதுமான கட்டமைப்பு வசதியும், கருவிகளும் டமெங்கிலாங் என்னுமிடத்தில் உள்ள மாவட்ட மருத்துவமனையில், இல்லை என்று மணிப்பூரில் வெளியான செய்தியொன்றை அஸ்ஸாம் பத்திரிகை தகவல் அலுவலகத்தின் வாயிலாக PIB Fact Check, மேற்கொண்ட ஃபேக்ட் செக் மூலம் தெரிய வந்தது. முன்னதாக, மாநில சுகாதாரத் துறையும், இந்த செய்தியில் உள்ள விவரங்களுக்கு மறுப்பு வெளியிட்டு இருந்தது. இணைப்பு
https://twitter.com/PIB_Guwahati/status/1254076665954742272?s=20
(Visitor Counter : 103
பிரதமர் அலுவலகம்
மாலத்தீவு அதிபரின் பயணத்தின் போது கையெழுத்திடப்பட்ட ஆவணங்களின் பட்டியல்
|
|
வ.எண்
|
|
ஒப்பந்தங்கள் / புரிந்துணர்வு ஒப்பந்தங்கள் / திட்ட கூட்டு பிரகடனம்
|
|
இந்திய தரப்பில் கையெழுத்திட்டவர்
|
|
மாலத்தீவு தரப்பில் கையெழுத்திட்டவர்
|
|
1.
|
|
விசா வசதிகள் குறித்த ஏற்பாடுகள் தொடர்பான ஒப்பந்தம்
|
|
சுஷ்மா சுவராஜ்,
வெளியுறவுத் துறை அமைச்சர்
|
|
ஷாகித் அப்துல்லா,
வெளிநாட்டு விவகாரங்கள் துறை அமைச்சர்
|
|
2.
|
|
கலாச்சார கூட்டுறவு தொடர்பான புரிந்துணர்வு ஒப்பந்தம்
|
|
அருண் கோயல், செயலாளர், கலாச்சார அமைச்சகம்
|
|
ஷாகித் அப்துல்லா,
வெளிநாட்டு விவகாரங்கள் துறை அமைச்சர்
|
|
3.
|
|
வேளாண் வர்த்தகத்திற்கு சுற்றுச்சூழலை மேம்படுத்துவது தொடர்பான பரஸ்பர ஒத்துழைப்பை ஏற்படுத்துவதற்கான புரிந்துணர்வு ஒப்பந்தம்
|
|
அகி்லேஷ் மிஸ்ரா, மாலத்தீவுக்கான இந்திய தூதர்
|
|
ஃபையாஸ் இஸ்மாயில், பொருளாதார மேம்பாட்டுத்துறை அமைச்சர்
|
|
4.
|
|
தகவல், தொழில்நுட்ப தொடர்பு மற்றும் மின்னணு தொடர்பான ஒத்துழைப்பு குறித்த திட்டத்திற்கான கூட்டு பிரகடனம்
|
|
அகி்லேஷ் மிஸ்ரா, மாலத்தீவுக்கான இந்திய தூதர்
|
|
முகமது அஸ்லாம், தேசிய திட்டம் மற்றும் உள்கட்டமைப்புத் துறை அமைச்சர்
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இரண்டாவது முறையாக மோடி அரசு பதவியேற்ற ஓராண்டில் பணியாளர் மற்றும் பயிற்சித்துறை மேற்கொண்ட சாதனைகள் குறித்த கையேடு மற்றும் அதன் மின்னணுப் பதிப்பை வெளியிட்டார் மத்திய அமைச்சர் டாக்டர் ஜிதேந்திர சிங்.
பணியாளர் மற்றும் பயிற்சித்துறையின் ஓராண்டு சாதனைகள் குறித்தக் கையேடு மற்றும் அதன் மின்னணு பதிப்பை காணொளிக் காட்சி மூலம் மத்திய வடகிழக்குப் பிராந்திய மேம்பாட்டுத்துறை இணை அமைச்சர் , பிரதமர் அலுவலக விவகாரங்கள், பணியாளர், பொதுமக்கள் குறை தீர்ப்பு மற்றும் ஓய்வூதியம், அணுசக்தி மற்றும் விண்வெளித் துறைகளின் இணை அமைச்சர் டாக்டர் ஜிதேந்திர சிங் வெளியிட்டார்.
நிகழ்ச்சியில் கலந்து கொண்டவர்கள் மத்தியில் உரையாற்றிய இணை அமைச்சர், ஓராண்டில் துறை மேற்கொண்ட சாதனைகளில் சில அம்சங்களைக் குறிப்பிட்டார். அவற்றைக் கீழே காணலாம்:
(- AARAMBH – குடிமைப்பணிகள் தேர்வுகள் மூலம் தேர்ந்தெடுக்கப்பட்ட 21 சேவைகளைச் சேர்ந்த அதிகாரிகளுக்கு அடிப்படை மேம்பாட்டு வகுப்பு நடத்தப்பட்டது. கேவாடியாவில் உள்ள ஒற்றுமையின் சிலை அருகே இந்த அதிகாரிகள் மத்தியில் 31.10.2019-இல் பிரதமர் திரு.நரேந்திர மோடி உரையாற்றினார்.
- ஒருங்கிணைந்த அரசு ஆன்லைன் பயிற்சி என்ற பெயரில் அரசு ஊழியர்களுக்குப் புதிய பயிற்சி அறிமுகப்படுத்தப்பட்டது. இதுவரை விதிகள் அடிப்படையிலான பயிற்சி அளிக்கப்பட்டு வந்த நிலையில், பணிகள் அடிப்படையில் பயிற்சி வழங்குவதே இதன் நோக்கம்.
- கோவிட்-19 வைரஸை எதிர்கொள்ளப் போராடும் முன்களப் பணியாளர்களின் பயிற்சித் தேவையை நிறைவேற்றும் வகையில், அவர்களுக்கு ஏற்ற ஒருங்கிணைந்த அரசு ஆன்லைன் பயிற்சி அறிமுகப்படுத்தப்பட்டது. இதுவரை கோவிட்-19 தொடர்பான ஒருங்கிணைந்த அரசு ஆன்லைன் பயிற்சிக்கு 10,52,410 பயன்பாட்டாளர்கள் பதிவு செய்துள்ளனர். அவர்கள் இதுவரை 20 லட்சத்துக்கும் மேலான பாடப் பிரிவுகளை பயன்படுத்தியுள்ளனர்.
- லோக்பால் அமைப்புக்கான புதிய அலுவலகம் செயல்பாட்டுக்கு வந்தது. லோக்பால்  விதிகள் உருவாக்கப்பட்டது. நிதி, கணக்கு மற்றும் சொத்துக்களை அறிவிப்பதற்கான விதிகள் தயாரிப்புப்பணி முக்கிய கட்டத்தில் உள்ளது.
- அரசுப் பணியாளர்கள் தேர்வில் அடிப்படை சீர்திருத்தங்கள் மேற்கொள்ளப்பட்டுள்ளன. தற்போதைய நிலையில், நமது குடிமக்கள், குறிப்பாக ஏழைகள் மற்றும் வறிய பிரிவில் இருப்பவர்கள், அரசுப் பணியாளர்களை தேர்ந்தெடுப்பதற்கான தேர்வுகள் மற்றும் பல்வேறு அமைப்புகளின் நெருக்கடியான வழிமுறைகளை எதிர்கொண்டு வருகின்றனர். தேசிய பணியாளர் தேர்வு முகமையை அமைக்கும் திட்டம், முக்கிய கட்டத்தில் உள்ளது. அரசிதழ் பதிவு பெறாத பதவிகளுக்கான பணியாளர்களைத் தேர்வு செய்ய ஆன்லைன் முறையில் பொதுவான தகுதித் தேர்வை தேசிய தேர்வு பணியாளர் முகமை நடத்தும். இதற்காக ஒவ்வொரு மாவட்டத்திலும் தேர்வு மையங்கள் அமைக்கப்படும். அரசுப் பணியில் சேர விரும்புவோர் எதிர்கொண்டுவரும் நெருக்கடிகளை இது குறைக்கும்.
- மத்திய நிர்வாகத் தீர்ப்பாயத்தின் கிளைகள், ஜம்மு மற்றும் ஸ்ரீநகரில் அமைக்கப்பட்டன. ஜம்மு-வில் உள்ள தீர்ப்பாயத்தின் திறப்பு விழா, காணொளிக் காட்சி மூலம் திங்கட்கிழமை நடைபெற உள்ளது.
கலாசாரத்துறை அமைச்சகம்
ஜி20 நாடுகளின் கலாச்சார அமைச்சர்கள் கூட்டம்: மத்திய கலாச்சாரத்துறை இணையமைச்சர் திருமதி மீனாட்சி லெகி உரை
ஜி20 நாடுகளின் கலாச்சாரத்துறை அமைச்சர்கள் கூட்டம் நேற்று நடந்தது. இதற்கு இத்தாலி தலைமை வகித்தது. கலாச்சார பாரம்பரியத்தை பாதுகாப்பது; கலாச்சாரம் மூலம் பருவநிலை நெருக்கடிகளை தீர்ப்பது; பயிற்சி மற்றும் கல்வி மூலம் திறன் மேம்பாடு; டிஜிட்டல் மாற்றம் மற்றும் கலாச்சாரத்துக்கான புதிய தொழில்நுட்பங்கள்; வளர்ச்சியின் தூண்டுதலாக கலாச்சாரம் மற்றும் படைப்பாற்றல் துறைகள் போன்றவை குறித்து இதில் விவாதிக்கப்பட்டது.
இந்த கூட்டத்தில் மத்திய கலாச்சாரத்துறை இணையமைச்சர் கலந்துக் கொண்டு, வளர்ச்சிக்கான தூண்டுதலாக கலாச்சாரம் மற்றும் படைப்பாற்றல் துறைகள் குறித்து, இந்தியாவின் கண்ணோட்டத்தை எடுத்துக் கூறினார். பொருளாதார வளர்ச்சி மற்றும் வேலை வாய்ப்பை வழங்குவதில், கலாச்சாரம் மற்றும் படைப்பாற்றல் துறைகளின் முக்கியத்துவம், பெண்கள், இளைஞர்கள் மற்றும் உள்ளூர் மக்களுக்கு வாய்ப்புகள் வழங்குவதில் அவற்றின் ஆற்றல் குறித்தும் அவர் எடுத்துக் கூறினார்.
உத்தரப் பிரதேச அரசின் ஒரே மாவட்டம், ஒரே தயாரிப்பு போன்ற கலாச்சாரம் மற்றும் படைப்பாற்றல் துறைகளை வளர்க்கவும், சுற்றுலா வட்டாரங்களை உருவாக்கவும், யோகா மற்றும் ஆயுர்வேதத்தை ஊக்குவிக்கவும் இந்தியா எடுத்த பல நடவடிக்கைகளை திருமதி லெகி எடுத்துக் கூறினார்.
தேசிய மற்றும் உலக அளவில் வலுவான பொருளாதார மற்றும் சமூக தாக்கத்தை கருத்தில் கொண்டு, ஜி20 பணி அமைப்பில், கலாச்சாரத்தை அறிமுகப்படுத்துவது பற்றி பரிந்துரைக்க, ஜி20 தலைவர்களின் 2021 உச்சிமாநாட்டில் சமர்ப்பிப்பதற்கான அமைச்சரவை பிரகடனத்தை, ஜி20 நாடுகளின் கலாச்சாரத்துறை அமைச்சர்கள் ஏற்றுக்கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741008
பிரதமர் அலுவலகம்
பிரதமர் ஜெர்மனி மற்றும் ஐக்கிய அரபு எமிரேட் நாடுகளில் 2022, ஜூன் 26 முதல் 28 வரை பயணம் மேற்கொள்கிறார்
பிரதமர் திரு நரேந்திர மோடி, ஜெர்மனியின் தலைமையின் கீழ் ஜூன் 26,27- 2022ல் நடைபெற உள்ள ஜி- 7 மாநாட்டில் கலந்துகொள்வதற்காக அந்நாட்டு பிரதமர் திரு ஓலஃப் ஸ்கால்ஸ் அழைப்பின் பேரில், ஜெர்மனி செல்கிறார். அப்போது இரண்டு கட்டங்களாக சுற்றுச்சூழல், எரிசக்தி, பருவநிலை, உணவு பாதுகாப்பு, சுகாதாரம், பாலின சமத்துவம் மற்றும் ஜனநாயகம் ஆகிய தலைப்புகளில் உரையாற்றுவார் என்று எதிர்பார்க்கப்படுகிறது. இந்த முக்கிய விவகாரங்களை சர்வதேச நாடுகள் மூலம் வலிமைப்படுத்தும் வகையில், அர்ஜென்டினா, இந்தோனேஷியா, செனகல் மற்றும் தென்னாப்பிரிக்க நாடுகளும் இக்கூட்டத்தில் பங்கேற்க அழைப்பு விடுக்கப்பட்டுள்ளன. இதற்கிடையே பிரதமர் மற்ற நாட்டு தலைவர்களுடன் இரு தரப்பு பேச்சு நடத்தவுள்ளார்.
பிரதமர் கடைசியாக கடந்த மே மாதம் 2-ம் தேதி ஜெர்மனி சென்று அங்கு நடைபெற்ற இந்தியா-ஜெர்மனி இடையேயான இரு தரப்பு ஆலோசனையின் ஆறாவது கூட்டத்தில் கலந்துகொண்டார்.
ஜி-7 மாநாட்டில் கலந்துகொண்ட பிறகு பிரதமர், ஜூன் 28ம் தேதி ஐக்கிய அரபு எமிரேட் செல்கிறார். அங்கு அந்நாட்டு முன்னாள் அதிபரும், அபுதாபி அரசருமான எச்.எச். ஷேக் கலிஃபா பின் சையத் அல் நஹியான் மறைவுக்கு இரங்கல் தெரிவிக்கிறார். அத்துடன், ஐக்கிய அரபு எமிரேட் புதிய அதிபராகவும், அபுதாபி அரசராகவும் தேர்ந்தெடுக்கப்பட்ட எச். எச். ஷேக்முகமது பின் சையத் அல் நஹியானுக்கு பிரதமர் வாழ்த்து தெரிவிக்க உள்ளார்.
பிரதமர் ஜூன் 28ம் தேதி இரவு ஐக்கிய அரபு எமிரேட்டிலிருந்து தாயகம் புறப்படுவார்.
அறிவியல் மற்றும் தொழில்நுட்பத்துறை
சிஎஸ்ஐஆர் - சிஎம்ஈஆர்ஐ-யால் உருவாக்கப்பட்ட ஆக்சிஜன் செறிவூட்டல் உபகரணம் குறித்த இணைய கருத்தரங்கு
சிஎஸ்ஐஆர் - சிஎம்ஈஆர்ஐ-யால் உருவாக்கப்பட்ட ஆக்சிஜன் செறிவூட்டல் உபகரணம் குறித்த இணைய கருத்தரங்கிற்கு எம்எஸ்எம்இ-டிஐ, கட்டாக், 2011 ஏப்ரல் 30 அன்று ஏற்பாடு செய்திருந்தது.
சிஎஸ்ஐஆர் - சிஎம்ஈஆர்ஐ-யால் உருவாக்கப்பட்ட ஆக்சிஜன் செறிவூட்டல் உபகரணம் குறித்த இணைய கருத்தரங்கு வரிசையின் ஒரு பகுதியாக இந்த நிகழ்ச்சிக்கு ஏற்பாடு செய்யப்பட்டது.
சிஎஸ்ஐஆர் - சிஎம்ஈஆர்ஐ இயக்குநர் பேராசிரியர்  ஹரிஷ் ஹிராணி சிறப்புரையாற்றினார். எம்எஸ்எம்இ, கட்டாக், இயக்குனர் திரு பவன் குப்தா மற்றும் துணை இயக்குனர் திரு எஸ் கே சாஹு ஆகியோர் இணைய கருத்தரங்கில் பங்கேற்றனர். பல்வேறு சிறு, குறு மற்றும் நடுத்தர தொழில் நிறுவனங்கள், தொழில் முனைவோர்கள் மற்றும் ஒடிசா பகுதியில் உள்ள புது நிறுவனங்களை சேர்ந்தவர்கள் இந்நிகழ்ச்சியில் பங்கேற்றனர்.
சிஎஸ்ஐஆர் - சிஎம்ஈஆர்ஐ-யால் உள்நாட்டிலேயே உருவாக்கப்பட்ட ஆக்சிஜன் செறிவூட்டல் தொழில்நுட்பம் கொவிட்-19 நோயாளிகளுக்கு சிகிச்சை அளிப்பதில் சிறப்பான பங்களிக்கும் வாய்ப்புள்ளது. இந்த தொழில்நுட்பத்திற்கு பிரகாசமான வாய்ப்புகள் உள்ளன.
எளிதாகக் கிடைக்கும் பொருட்களைக் கொண்டு ஆக்சிஜன் செறிவூட்டல் உபகரணத்தை சிஎஸ்ஐஆர் - சிஎம்ஈஆர்ஐ உருவாகியுள்ளது. ஆக்சிஜன் தேவைப்படும் நோயாளிகளுக்காக தனிமைப்படுத்தப்பட்ட அறைகளில் பாதுகாப்பாக இதை வைக்க முடியும்.
இதை தயாரிக்க முன் வருபவர்களுக்கு தேவையான வழிகாட்டுதல்கள் மற்றும் தகவல்களை சிஎஸ்ஐஆர் - சிஎம்ஈஆர்ஐ வழங்கும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715131
-----
(Visitor Counter : 141
சுகாதாரம் மற்றும் குடும்ப நலத்துறை அமைச்சகம்
“சர்வதேச யோகா மாநாடு 2021-ல் டாக்டர் ஹர்ஷ் வர்தன் உரையாற்றினார்
பாதுகாப்பு இணை அமைச்சர் திரு ஸ்ரீபத் யெசோ நாயக்கின் முன்னிலையில் சர்வதேச யோகா மாநாடு 2021-ன் தொடக்க நிகழ்வில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் உரையாற்றினார். 2021 ஜூன் 21 அன்று கொண்டாடப்படவிருக்கும் ஏழாவது சர்வதேச யோக தினத்தை முன்னிட்டு இந்திய அரசின் ஆயுஷ் அமைச்சகம் மற்றும் இந்திய கலாச்சார உறவுகள் குழுவுடன் இணைந்து மோக்ஷயதான் யோக்சன்ஸ்தானால் இந்நிகழ்ச்சிக்கு ஏற்பாடு செய்யப்பட்டிருந்தது.
மனிதகுலத்தின் ஒட்டுமொத்த ஆரோக்கியம் மற்றும் நல்வாழ்வு குறித்து உலகம் பேசும்போதெல்லாம், நமது பண்டைய ஞானமான யோகா குறித்து தவறாமல் குறிப்பிடப்படுவதாக மத்திய சுகாதார அமைச்சர் தெரிவித்தார். “உலகம் முழுவதும் அதிகளவில் யோக பயிற்சிகள் செய்யப்படுவது அவற்றின் பிரபலத்தை காட்டுகிறது. மேற்கத்திய நாடுகளிலும் தினசரி வாழ்வின் ஒரு அங்கமாக யோகா அனுசரிக்கப்படுகிறது. உடல் மற்றும் மன ஆரோக்கியம் மீது அழுத்தம் உண்டாகியுள்ள இந்த பெருந்தொற்று காலத்திலும் கூட, யோகாவை நோக்கி நிறைய பேர் திரும்பியுள்ளனர்,” என்று அவர் மேலும் கூறினார்.
இந்த வருட யோக தினத்தின் மைய கருத்தின்  முக்கியத்துவம் குறித்து பேசிய அவர், “தற்போதைய உளகளாவிய சுகாதார அவசரகாலத்தின் காரணமாக, சர்வதேச யோகா தினத்தை முன்னிட்டு நடத்தப்படுகிற நிகழ்ச்சிகளை நடத்த முடியவில்லை. சாத்தியமான அனைத்து முன்னெச்சரிக்கை நடவடிக்கைகளையும் மேற்கொண்டு, ஒட்டுமொத்த ஆரோக்கியத்தையும் உறுதி செய்வதே கொவிட்-19-ன் காலகட்டத்திற்கான செய்தியாக உள்ளது. மக்களின் ஒட்டுமொத்த சுகாதாரம் மற்றும் நல்வாழ்விற்கு யோகா அளிக்கும் சிறப்பான பலன்களை மனதில் கொண்டு, அனைத்து மக்களுக்கும் யோகாவை கொண்டு செல்வது அரசின் நோக்கமாக உள்ளது,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727322
-----
(Visitor Counter : 130
தகவல் மற்றும் ஒலிபரப்பு அமைச்சகம்
இயக்குநர் சலீல் குல்கர்னியின் ‘ஏக்டா காய் ஸாலா’ கதைகள் மூலம் குழந்தைகளுக்கு தகவல்களை பரிமாறும் பிரத்யேக அணுகுமுறையை விளக்குகிறது
முன்னொரு காலத்தில் என்று பெயரிடப்பட்ட ஏக்டா காய் ஸாலா என்ற மராத்தி மொழித்திரைப்படம் தூங்கும் நேரத்தில் குழந்தைகளுக்கு கதை சொல்வதை மையமாகக் கொண்டு தயாரிக்கப்பட்டுள்ளது. இதில் எழுத்து, இயக்கம் , இசை என முப்பரிமாணத்தில் தனது முழு திறமையையும் வெளிப்படுத்தியிருக்கிறார் இயக்குநர் சலீல் குல்கர்னி. இந்தப் படம் மிக அழகான கதையை உள்ளடக்கியது என்ற போதிலும் முழுக்க முழுக்க குழந்தைகளுக்கானது அல்ல.
இது, 53-வது இந்திய சர்வதேச திரைப்படவிழாவில் இந்திய திரைப்படங்கள் வரிசையில் நேற்று திரையிடப்பட்டது. ஒருவர் நடத்தும் பிரத்யேக பள்ளியை மையக் கருவாகக் கொண்ட இந்தத் திரைப்படத்தில் எண்ணங்கள் எப்படி இருந்தாலும், அதனை கதையின் மூலமாக சொல்லிவிடமுடியும் என்று நம்பியிருக்கிறார் இயக்குநர். இங்கு கற்பிக்கப்படவேண்டிய அனைத்துப் பாடங்களும் கதை வாயிலாகவே போதிக்கப்படுகின்றன. இங்கு பள்ளி நிர்வாகியின் மகனும் படிக்கிறான். நிர்வாகி தன் வாழ்க்கையில் எதிர்கொள்ளும் கடினமான சூழ்நிலை சார்ந்த சவால்களையும், தன் மகனுக்கு கதை மூலமாகவே கற்பிக்க முயற்சி மேற்கொள்கிறார்.
சர்வதேச திரைப்படவிழாவில் பத்திரிகை தகவல் அலுவலகம் ஏற்பாடு செய்திருந்த ஐஎஃப்எஃப்ஐ டேபிள் டாக்ஸ் நிகழ்ச்சியில், பேசிய இயக்குநர் சுஷில் குல்கர்னி கதைகளை சொல்லும் போது சிறார்கள் மற்றும் இளைஞர்கள் அதனை எவ்வாறு ஏற்றுக்கொள்கிறார்கள் என்பதில் பல்வேறு சிரமங்களை எதிர்கொண்டதாகக் கூறினார். சூழ்நிலைகளை சிறுவர்களுக்கு புரியவைப்பது சற்று கடினமாக இருந்தபோதிலும், இளைஞர்கள் இதனை வேறு விதமாக கையாள முன்வந்ததாகத் தெரிவித்தார். நற்செய்தியாக இருந்தாலும் சரி, தீய செய்தியாக இருந்தாலும் சரி அதனை எப்படி குழந்தைகளிடத்தில் கொண்டு செல்வது என்பதில் பிரத்யேக அணுகுமுறை குறித்து விளக்குகிறது இத்திரைப்படம். படத்தின் முடிவில் ரசிகர்களை கண்ணீரில் ஆழ்த்திவிடுகிறார் இயக்குநர். இந்தப் படத்தில் தனியாக வில்லன்கள் இல்லை, ஏனெனில் சூழ்நிலைகளே இங்கு வில்லனாக சித்தரிக்கப்பட்டிருக்கின்றன.
கதையின் முக்கிய கதாபாத்திரமாகத் திகழும் சிந்தன் என்ற அந்த கதாபாத்திரத்திற்கு மொத்தம் 1,700 குழந்தைகளிலிருந்து அர்ஜூன் குர்னா பட்டர் தேர்வு செய்யப்பட்டிருக்கிறார். அவருடைய தந்தையாகவே வாழ்ந்திருக்கிறார் சுமித் ராகவன். தமது கதாபாத்திரம் குறித்து, பேசிய சுமித் ராகவன், இயக்குநர் இந்த கதையை கூறிய உடனேயே நடிக்க சம்மதம் தெரிவித்ததாகவும் நல்ல கதைகள் கிடைக்கும் போது உடனே ஒப்புக்கொள்வதுதான் நல்ல நடிகருக்கு அழகு என்று கூறியுள்ளார். குழந்தைகளின் நாடித்துடிப்பை நன்கு அறிந்தவர் சலீல், ஏனெனில் நீண்டகாலமாக அவர் பணியாற்றி வருகிறார் என புகழாரம் சூட்டியுள்ளார்.
இந்தக் கதையின் கரு, பொதுவானது என்பதால் யார் வேண்டுமானாலும் எளிதில் கதையோடு தங்களை சம்பந்தப்படுத்தி பார்க்க முடிகிறது. இதன் காரணமாகவே இந்தத் திரைப்படம் தேசிய அளவிலும் சர்வதேச அளவிலும் சிறந்த திரைப்படமாக ஏற்கப்பட்டிருப்பதாகவும் அந்த சுமித் ராகவன் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1879071
------
(Visitor Counter : 104
ஜல்சக்தி அமைச்சகம்
சட்டீஸ்கரில் ஜல் ஜீவன் திட்ட பணி குறித்து இடைக்கால ஆய்வு
ஜல் ஜீவன் திட்ட பணிகள் குறித்து சட்டீஸ்கர் மாநிலத்தில், இடைக்கால ஆய்வு காணொலி காட்சி மூலம் நடந்தது.
நாட்டில் உள்ள பல மாநிலங்களில் ஜல் ஜீவன் திட்டத்தின் கீழ் குடிநீர் குழாய் இணைப்பு வழங்குவதில் ஏற்பட்டுள்ள முன்னேற்றம் குறித்து, ஜல் சக்தி அமைச்சகம் காணொலி காட்சி மூலம் இடைக்கால ஆய்வு மேற்கொண்டு வருகிறது.
2023ம் ஆண்டுக்குள், 100 சதவீத குடிநீர் குழாய் இணைப்பு வழங்க சட்டீஸ்கர் திட்டமிட்டுள்ளது. மாநிலத்தில் உள்ள 45 லட்சம் வீடுகளில், 5.66 லட்சம் வீடுகளுக்கு மட்டுமே குடிநீர் குழாய் இணைப்பு வழங்கப்பட்டுள்ளது. இந்தாண்டு 20 லட்சம் குடிநீர் இணைப்புகள் வழங்க சட்டீஸ்கர் அரசு திட்டமிட்டுள்ளது.
2020-21ம் ஆண்டில், சட்டீஸ்கர் மாநிலத்துக்கு ஜல்ஜீவன் திட்டத்துக்காக 445.52 கோடி ஒதுக்கீடு செய்யப்பட்டது. மேலும், 15வது நிதி ஆணைய ஊரக மானியத்தின் கீழ், 2020-21ம் ஆண்டில் ரூ.1,454 கோடி வழங்கப்பட்டது. இதில் 50 சதவீதத் தொகை, குடிநீர் மற்றும் துப்புரவு நடவடிக்கைக்கு பயன்படுத்த வேண்டும். மாநிலத்தின் பல வளர்ச்சி திட்டங்களுக்கான நிதியை நியாயமாக பயன்படுத்த வேண்டும் என இந்த ஆய்வு கூட்டத்தில் சட்டீஸ்கர் மாநிலத்திடம் கூறப்பட்டது.
சட்டீஸ்கர் மாநிலத்தில் நிலத்தடி நீர் பிரச்னை உள்ளதால், அது குறித்த விழிப்புணர்வை மேற்கொள்ள வேண்டும் என அறிவுறுத்தப்பட்டது.
சட்டீஸ்கர் மாநிலத்தில் 1.698 பள்ளிகளில் குடிநீர் வசதி இல்லை என்பது ஆய்வு கூட்டத்தில் தெரியவந்தது. இங்குள்ள 50,518 அங்கன்வாடி மையங்களில், 31,031 மையங்களில் மட்டுமே குடிநீர் வசதி இருப்பதாகவும் தெரிவிக்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1668841
----
(Visitor Counter : 150
நிதி அமைச்சகம்
நடப்பு 2020-21 நிதியாண்டில் மத்திய அரசின் ஜூலை மாதம் வரையிலான கணக்குகள் பற்றிய மாதாந்திர பரிசீலனை
இந்த ஆண்டு ஜூலை மாதம் வரையிலான காலத்திற்கான, மத்திய அரசின், மாதாந்திரக் கணக்குகள் தொகுக்கப்பட்டு அறிக்கைகள் வெளியிடப்பட்டன. சிறப்பம்சங்கள் பின்வருமாறு:
ஜூலை 2020 வரையிலான காலத்தில், மத்திய அரசின் மொத்த வருவாய் 232860 கோடி ரூபாய். 2020- 21 ஆம் ஆண்டில் இதே காலத்தைய மொத்த வரவினத்துடன் ஒப்பிடுகையில், இது 10.4 சதவீதம் ஆகும். ஜூலை மாதம் 2020 வரையிலான காலத்தில் மொத்த வரி வருவாய் 202788 கோடி ரூபாய். வருவாய் 24614 கோடி ரூபாய். கடன் சாரா மூலதன வரவினம் 545 8 கோடி ரூபாய். இதில் 545 கோடி ரூபாய் கடன் வசூல் மூலம் வரப்பெற்றவை. டிஸ்இன்வெஸ்ட்மெண்ட் வழிமுறைகள் மூலம் 3 கோடி ரூபாய் வரப்பெற்றது.
இந்தக் காலம் வரையிலான காலத்தில் மத்திய அரசுக்கு வரப்பெற்ற வரி மூலமான வரவினத்திலிருந்து ஒரு லட்சத்து 76 ஆயிரத்து 9 கோடி ரூபாய் மாநில அரசுகளுக்கு வரிவருவாய்ப் பங்கீடு வழங்கப்பட்டுள்ளது. இது சென்ற ஆண்டு இதே காலத்துடன் ஒப்பிடுகையில் 23 ஆயிரத்து 903 கோடி ரூபாய் குறைவாக உள்ளது. மத்திய அரசுக்கு ஏற்பட்ட செலவினம் 10 லட்சத்து 54 ஆயிரத்து 209 கோடி ரூபாய் ஆகும். இது சென்ற ஆண்டு இதே காலத்துடன் ஒப்பிடுகையில் 34.65 சதவீதமாக உள்ளது. இதில் 9 லட்சத்து 42 ஆயிரத்து 360 கோடி ரூபாய் வருவாய்க் கணக்கிலும், ஒரு லட்சத்து 11 ஆயிரத்து 849 கோடி ரூபாய் மூலதனக் கணக்கிலும் உள்ளவை. மொத்த செலவினத்தில் ஒரு லட்சத்து 98 ஆயிரத்து 584 கோடி ரூபாய், வட்டிக் கணக்கில் அளிக்கப்பட்டது. முக்கியமான பல மானியங்கள் அளிப்பதன் காரணமாக ஒரு லட்சத்து 4 ஆயிரத்து 638 கோடி ரூபாய் செலவிடப்பட்டது.